VALTIOVARAINMINISTERIÖ	 	 VM090:00/2003	
	Valtioneuvoston tietohallintoyksikkö	Hankesuunnitelma	
	     	17.9.2003		

Suomi.fi:n integrointihankkeen hankesuunnitelma
1	Yhteenveto
Verkkopalvelujen löydettävyyden helpottamiseksi, verkkoasioinnin ja kansalaisten osallistavuuden lisäämiseksi on toteutettu julkishallinnon yhteinen portaali Suomi.fi-palvelu, lomakeportaali Lomake.fi-palvelu ja keskustelufoorumi Otakantaa.fi. Jotta näihin kaikkiin palveluihin pääsisi yhtä reittiä, on valtioneuvoston tietohallintoyksikkö päättänyt toteuttaa verkkopalvelujen sisältöjen liittäminen Suomi.fi:n hakupalvelun piiriin.

Hankkeen tavoitteena on tuottaa yleinen malli, jolla eri verkkopalveluiden sisältöjä voidaan integroida Suomi.fi-palveluun. Samalla muodostuu yleinen malli, jolla Lomake.fi voidaan integroida eri verkkopalveluihin. Hankkeessa toteutetaan Lomake.fi:n ja Otakantaa.fi:n sisältöjen integrointi Suomi.fi:n vapaasanahakuun, aihealueittaiseen selailukäyttöön ja asiasanahakemistoon. 

Hanke vaatii eri järjestelmien sovellustoimittajien yhteistyötä. Koordinoivana toimittajana on Suomi.fi:n sovellustoimittaja Onesta Solutions, jossa projektipäällikkönä toimii Päivi Eerola. Valtioneuvoston tietohallintoyksikössä hankkeesta vastaa Pirkko Romakkaniemi. 

Hanke toteutetaan kolmessa vaiheessa ja lisäksi tiedotus / koulutuskampanjalla. Tärkeimpänä tuloksena muodostuva Suomi.fi:n uusittu hakupalvelu voidaan julkistaa, kun kaksi ensimmäistä vaihetta on toteutettu ja testattu. Päämääränä on julkistaa hakupalvelu viikolla 49. Hankkeen viimeinen vaihe kestää tammikuun 2004 loppuun.

2	Hankkeen lähtökohdat
Suomi.fi, Lomake.fi ja Otakantaa.fi on kaikki toteutettu itsenäisinä verkkopalveluina. Suomi.fi:n toteutti valtiovarainministeriön hallinnon kehittämisosasto vuosina 2000-2001 verkossa julkaistun Kansalaisen käsikirjan pohjalta. Vuoden 2002 alusta se siirtyi juuri perustetulle valtioneuvoston tietohallintoyksikölle. Lomake.fi:n toteuttivat sisäasiainministeriö ja valtiovarainministeriön hallinnon kehittämisosasto yhdessä vuosina 2001-2002. Pohjana oli verkossa ollut Kansalaisen verkkolomakepalvelu. Vuoden 2002 lopussa palvelu siirtyi valtioneuvoston tietohallintoyksikölle. Otakantaa.fi:n on toteuttanut valtiovarainministeriön hallinnon kehittämisosasto ja palvelu siirtyy valtioneuvoston tietohallintoyksikölle vuoden 2004 alusta.

Suomi.fi:n vision mukaan 

”Suomi.fi on  julkishallinnon yhteinen ja luotettava verkko-osoite, jonka kautta kansalaiset löytävät nopeasti ja helposti julkiset palvelut sekä voivat asioida ja käydä vuoropuhelua viranomaisten kanssa.”

Asiointimahdollisuutta toteuttaa Lomake.fi ja Otakantaa.fi tarjoaa mahdollisuuden vuoropuheluun, Sen vuoksi on tarkoituksenmukaista, että etsittäessä Suomi.fi-verkkopalvelusta tietoa jostain aiheesta, löytyvät myös siihen mahdollisesti tarjolla olevat lomakkeet sekä käynnissä oleva verkkokeskustelu.  Sen vuoksi pyritään liittämään Lomake.fi:n ja Otakantaa.fi:n sisällöt Suomi.fi-sivuston hakupalvelun piiriin. 

Valtioneuvoston tietohallintoyksikkö toteuttaa hakupalvelun laajennuksen siten, että pyritään samalla muodostamaan yleinen malli mahdollisia vastaavia liityntätarpeita varten.

Suomi.fi-sivustoon on jo toteutettu liitynnät julkishallinnon yhteyshakemistoon, JULHAan, jota väestörekisterikeskus ylläpitää ja kehittää sekä Suomen kuntaliiton ylläpitämään kuntien verkko-osoitteistoon. 

Hanke on nimetty Suomi.fi:n integrointihankkeeksi. Sitä ei aseteta, vaan se on Suomi.fi:n normaalia jatkokehittämistä. Työ kuitenkin projektoidaan, jotta eri työvaiheet niiden vaatimine resursseineen saadaan selkeästi jo alussa selville. 

3	Kohderyhmät, sidosryhmät ja hyödynsaajat
Suomi.fi:n, Lomake.fi:n ja Otakantaa.fi:n kohderyhmä on kansalaiset. Suomi.fi:n tiedontuottajia ovat valtion virastot ja valikoidusti kolmannen sektorin organisaatiot. Lomake.fi:n tiedontuottajia ovat virastot ja kunnat. Otakantaa.fi:n tiedontuottajia ovat vain ministeriöt. 

Suomi.fi:n sovellustoimittaja on Onesta Solutions. Lomake.fi:n on toteuttanut Elma ja Otakantaa.fi:n Mogul Finland. Kaikissa järjestelmissä on oma alustansa ja julkaisujärjestelmänsä. Hosting-palveluita hoitavat Net Servant (Suomi.fi) ja sovellustoimittajat Lomake.fi:lle ja Otakantaa.fi:lle. 

4	Hankkeen tavoitteet ja tuotokset
Hankkeen tavoitteena on tuottaa tiedonsiirtoja varten yleinen malli, jolla eri verkkopalveluiden sisältöjä voidaan integroida Suomi.fi-palveluun ja jolla Lomake.fi voidaan liittää eri verkkopalveluihin. Hankkeessa toteutetaan Lomake.fi:n ja Otakantaa.fi:n sisältöjen integrointi Suomi.fi:n vapaasanahakuun, aihealueittaiseen selailukäyttöön ja asiasanahakemistoon. Hankkeessa muodostetaan XML-tiedostot, joilla metatiedot välitetään palvelujen välillä.  

Hankkeessa toteutetaan asiasanojen aihealueittainen ryhmittely ja asiasanojen yhdenmukaistaminen näiden palvelujen kesken, jota muutkin palvelut voivat hyödyntää. Tuloksena syntyy listat aihealueista ja niihin kuuluvista asiasanoista. Aihealuejako noudattaa tämänhetkistä Suomi.fi:n aihealuejakoa, mutta sitä voidaan myöhemmin tarvittaessa muuttaa. JUHTA uusii julkisten palvelujen ryhmittelyn loppuvuoden 2003 aikana, mikä saattaa vaikuttaa Suomi.fi:n, Lomake.fi:n ja Otakantaa.fi:n aiheryhmittelyyn. Mahdolliset muutokset toteutetaan kuitenkin vasta tämän hankkeen loputtua, vuoden 2004 puolella. Ryhmittely toteutetaan tässä hankkeessa suomen- ja ruotsinkielisille asiasanoille ja vasta myöhemmin palveluun lisättäville englanninkielisille asiasanoille.

Suomi.fi:n asiasanasto (A-Ö-hakemisto) noudattaa YSA:n (Helsingin yliopiston kirjaston yleistä suomalaista asiasanastoa). Suomi.fi:n asiasanat on poimisttu YSA:sta.

Integrointi vaatii Suomi.fi:n, Lomake.fi:n ja Otakantaa.fi:n sovellusten tietorakenteiden ja toiminnallisuuksien muuttamista, uusien käyttöliitymien suunnittelua ja toteutusta sekä testausta. Myös tiedontuottajien koulutusta tarvitaan aihealueiden ja asiasanojen käytössä.

5	Hankkeen toteutusmalli ja resursointi
Hankkeen päävastaavat ovat VM:stä Pirkko Romakkaniemi ja Onestalta Päivi Eerola. Muut hankkeeseen osallistujat on mainittu hankkeen eri vaiheissa. 

Integroinnin kustannukset jaetaan Suomi.fi-, Lomake.fi-, Otakantaa.fi-palvelujen kesken siten, että kukin verkkopalvelu kustantaa oman järjestelmätoimittajansa tekemän kehitystyön. Suomi.fi-järjestelmään tehtävä kehitystyö tilataan erillisinä muutospyyntöinä. Kustannukset maksetaan momentilta 2801222.

Hanke toteutetaan kolmessa vaiheessa (a, b ja c sekä tiedontuottajien  koulutus / tiedotuskampanjalla). Kunkin tehtävän tuotos pyritään testaamaan heti valmistumisen jälkeen, mutta ennen julkistamista VM testaa kokonaisuuden.

a) Aihealueiden käyttöönotto sisällöntuotannossa 

Tehtävä	Vastuuorg. ja –henk.	Aikataulu	Muut osallistujat	
Suomi.fi-asiasanatyökalun kehittäminen sisältämään aihealueet	Onesta / Päivi Eerola	26.8.- 8.9.	Antti Vartiainen, Samuli Andelin, Pirkko Romakkaniemi, Margit Surhasko, Mari Kervinen	
Asiasanojen ryhmittely aihealueisiin (suomen- ja ruotsinkieliset) ja tallentaminen Suomi.fi-sovellukseen	VM / Pirkko Romakkaniemi suomenkiel.) ja Margit Suurhasko (ruotsinkiel.)	9.9. – 22.9.	Mari Kervinen	
XML-tiedoston muodostaminen asiasanoista ja aihealueista	Onesta / Päivi Eerola	9.9. -  23.9.	Antti Vartiainen	
em. XML-tiedoston katselmointi	 VM / Tanja Rönn	24.9. -  29.9.	Elma / Tommi Björklund
Mogul / Jari Huuskonen
Marit Olander, VNK	
Lomake.fi kehittää lomakkeiden ylläpitotyökalua niin, että aihealue ja asiasana on pakko valita	Elma /  Tommi Björklund	16.9. - 6.10.	Päivi Väyrynen., Hannu Korkeala, Pirkko Romakkaniemi	
Otakantaa.fi kehittää lomakkeiden ylläpitotyökalua niin, että aihealue ja asiasana on pakko valita	Mogul / Jari Huuskonen	30.9. – 20.10.	Marko Latvanen, Hannu Korkeala, Tanja Rönn, Mari Kervinen	
Lomake.fi:ssä oleville lomakkeille lisätään aihealue ja asiasanat	VM / Pirkko Romakkaniemi	7.10. - 24.10.	Päivi Väyrynen, Margit Suurhasko, Mari Kervinen	
Otakantaa.fi:ssä oleville keskustelusivuille lisätään aihealue ja asiasanat	VM / Marko Latvanen	21.10. – 23.10.	Mari Kervinen, Pirkko Romakkaniemi	

b) Aihealueiden ja muun integroitavan metatiedon hyödyntäminen järjestelmän käyttäjälle (kansalaiselle) tarjottavissa palveluissa.

Tehtävä	Vastuuorg. ja –henk.	Aikataulu	Muut osallistujat	
Integroitavan tiedon XML-tiedoston rakenteen viimeistely 	Onesta / Päivi Eerola	24.9. -  24.9.	Antti Vartiainen
Elma / Tommi Björklund
Mogul /  Jari Huuskonen	
em. XML-tiedoston katselmointi	VM / Tanja Rönn	25.9. - 30.9.	Marit Olander
Elma / Tommi Björklund
Mogul / Jari Huuskonen	
XML-tiedoston muodostaminen Lomake.fi:n lomakkeiden metatiedoista	Elma / Tommi Björklund	20.10. – 24.10.	Päivi Eerola, Antti Vartiainen	
XML-tiedoston muodostaminen Otakantaa.fi:n keskustelusivujen metatiedoista	Mogul / Jari Huuskonen	24.10. – 30.10.	Päivi Eerola, Antti Vartiainen	
Suomi.fi:hin siirretyn Lomake.fi-tiedon indeksointi	Onesta / Päivi Eerola	27.10. – 31.10.	Antti Vartiainen	
Suomi.fi:hin siirretyn Otakantaa.fi-tiedon indeksointi	Onesta / Päivi Eerola	3.11. – 5.11.	Antti Vartiainen	
Suomi.fi:n kansalaisen käyttöliittymien suunnittelu ja mahdollinen ulkopuolinen testaus	Onesta / Päivi Eerola	20.10. – 24.10.	Onesta / Samuli Andelin, VM / Pirkko Romakkaniemi, Margit Suurhasko, Mari Kervinen, Marko Latvanen, Päivi Väyrynen, testaajat	
Suomi.fi:n vapaasanahaun ja asiasanahaun käyttöliittymien uudistaminen	Onesta / Päivi Eerola	6.11. -  17.11.
	Onesta / Antti Vartiainen	
Aihealueen lisääminen Suomi.fi:n sivuelementteihin sekä (mahd. myös muun metatiedon keskittäminen sivuelementteihin) – sovellusmuutos	Onesta / Päivi Eerola	18.11. – 27.11.	Onesta / Antti Vartiainen	
Aihealueen lisääminen Suomi.fi:n sivuelementteihin – sisältömuutos	VM / Pirkko Romakkaniemi	28.11.		
Aihealueen hyödyntäminen Suomi.fi:n sivuilla (käyttöliittymät) 	Onesta / Päivi Eerola	28.11. – 3.12.	Onesta / Antti Vartiainen	

Tarkistuspiste 24.10. klo 9-11 (Läsnä: VM, Onesta, Elma ja Mogul)

Tarkistuspiste: 28.11. klo 9-11 (Läsnä: VM, Onesta, Elma ja Mogul)

Lomake.fi:n ja Otakantaa.fi:n integrointi voidaan julkistaa vaiheen b jälkeen. Julkaisutavoite on viikolla 49. Vaihe c vaikuttaa vain aihealueen näkymiseen linkkien tiedoissa Suomi.fi-palvelussa ja muuttaa valmistuttuaan hieman vapaasana- ja asiasanahakutulossivua. Valmistuminen tammikuun 2004 lopussa.

c) Aihealueiden hyödyntäminen Suomi.fi-palvelun linkkien ylläpidossa. 
 
Tehtävä	Vastuuorg. ja –henk.	Aikataulu	Muut osallistujat	
Aihealueet mukaan Suomi.fi:ssä asiasanojen excel-taulukossa	Onesta / Päivi Eerola	4.12. – 5.12.	Onesta / Antti Vartiainen
VM / Pirkko Romakkaniemi, Margit Suurhasko, Mari Kervinen	
Aihealueen hyödyntäminen linkeissä vapaasanahaussa	Onesta /Päivi Eerola	5.1.04 – 7.1.04	Antti Vartiainen	
Asiasanojen tarkistus aihealueen mukaisiksi	VM / Pirkko Romakkaniemi	4.12 – 5.1.04	Margit, Mari	
Linkin omistajan hallussa olevien linkkien asiasanojen ja aihealueita koskevien tietojen päivitys (olemassa oleva data)  - tiedotus	VM / Pirkko Romakkaniemi	6.1.04 – 30.1.04	VM / Margit Suurhasko, Mari Kervinen
Onesta / Päivi Eerola, Antti Vartiainen	
Rekisteröityjen käyttäjien ehdottamille linkeille ja linkin omistajien muokkaamille linkeille aihealueen valinta ja mahdolliset muut käyttöliitymämuutokset aihealuetta ja asiasanoja koskien 	Onesta / Päivi Eerola	8.1. – 21.1.04	Onesta / Antti Vartiainen, Samuli Andelin,
VM / Pirkko Romakkaneimi, Mari Kervinen, Margit Suurhasko	

Koulutus ja tiedotus Lomake.fi-palvelun lomaketuottajille sekä Suomi.fi-palvelun rekisteröityneille käyttäjille on kuvattu kohdassa 7 (viestintä). 

6	Hankkeen dokumentointi, raportointi ja seuranta
Hanke avataan valtioneuvoston hankerekisteriin. Sinne tallennetaan tämä projektisuunnitelma sekä mahdollisesti muita hankkeen aikana muodotuneita dokumentteja, ei kuitenkaan hankkeen työskentelydokumentteja. Ne tallennetaan valtioneuvoston tietohallintoyksikön verkkolevylle (Suomi.fi\järjestelmän ylläpito ja kehitys\integrointihanke). Muutospyynnöt tallennetaan paperisina Suomi.fi:n muiden muutospyyntöjen tapaan.

Valtionevoston dokumentinhallintajärjestelmään tallennetaan tämä projektisuunnitelma sekä mahdollisesti muita hankkeen aikana muodostuneita dokumentteja. 

Tiedostojen nimeämiskäytäntö:

vvvvkkpv Suomi.fi_intergointihanke_xxxxxxxxx.doc

Onesta tekee hankkeesta GANT-kaavion ja ylläpitää sitä MS projektinhallintaohjelmalla. Myös  Pirkko Romakkaniemi voi tarvittaessa muuttaa GANT-kaaviota.

Hankkeen seuranta tapahtuu tarkistuspistepäivinä pidetyissä kokouksissa, johon kaikki hankkeessa mukana olevat kutsutaan. Suomi.fi:n tilaaja/toimittaja-kuukausipalavereissa käsitellään myös hankkeen tilannekatsaus. Jos vastuuorganisaatio ei pysty pysymään aikataulussa, asiasta tiedotetaan välittömästi Pirkko Romakkaniemelle, joka välittää tiedon muille osapuolille. 

7	Viestintä
Valtioneuvoston tietohallintoyksikkö tiedottaa hankkeesta Suomi.fi:n, Lomake.fi:n ja Otakantaa.fi:n tiedontuottajille syyskuussa. Julkistamisen jälkeen hankkeesta tiedotetaan lehdistötiedotteella.

Suomi.fi:n rekisteröityneet tiedontuottajat tarvitsevat koulutusta sitten, kun heidän ylläpitolomakkeillaan tehdään aihealueen valinta. Ennen niiden valmistumista Suomi.fi-toimitus ilmoittaa tiedontuottajille, että lomakkeet uusitaan ja väliaikaisesti vanhoja ei voi käyttää.

Lomake.fi:n lomaketuottajat tarvitsevat koulutusta aihealueen ja Suomi.fi-asiasanojen käytöstä hallinnointiliittymästä.

Tehtävä	
Vastuutaho ja –henk.	Aikataulu	
Muut osallistujat	
Lomake.fi-tiedontuottajille ilmoitetaan integrointihankkeesta ja mitä se tarkoittaa (lomakkeiden metatietoihin lisätään aihealue ja asiasanat – Lomake.fi.ssä nyt oleville lomakkeille sen tekee Suomi.fi-toimitus, jatkossa lomakkeiden ylläpitäjät)	VM / Päivi Väyrynen	syyskuun puolivälissä	Pirkko Romakkaniemi	
Otakantaa.fi-verkostolle ilmoitetaan integrointihankkeesta	VM / Marko Latvanen	syyskuun loppupuoli	Pirkko Romakkaniemi	
Suomi.fi-yhteistyöverkostolle ilmoitetaan integrointihankkeesta	VM / Margit Suurhasko	syyskuun loppupuoli	Pirkko Romakkaniemi	
Lomake.fi-tiedontuottajille ehdotetaan, miten heidän lomakkeensa on sijoitettu aiheittain – pyyntö tarkistaa 	VM / Päivi Väyrynen	lokakuun lopussa	Pirkko Romakkaniemi	
Suomi.fi:n ylläpitäjille ilmoitetaan, että he eivät voi väliaikaisesti ylläpitää linkkiensä tietoja, koska linkkeihin lisätään aihealuetieto	VM /Margit Suurhasko	marraskuun loppupuoli	Pirkko Romakkaniemi	
Suomi.fi:n ylläpitäjille ilmoitetaan, kun heidän ylläpitämilleen linkeille on lisätty aihealuetieto ja asiasanat tarkistettu sekä ylläpidon web-lomakkeisiin lisätty aihealuetieto – pyydetään asiasanojen tarkistusta	VM /Margit Suurhasko	tammikuu 2004	Pirkko Romakkaniemi	
Integroinnin julkistaminen – Suomi.fi-yhteistyöverkostolle ja Lomake.fi-tiedontuottajille sekä Otakantaa-yhteistyöverkostolle	VM / Margit Suurhasko	joulukuun alku	Mari Kervinen, Pirkko Romakkaniemi, Päivi Väyrynen ja Marko Latvanen	
Integroinnin julkistaminen kansalaisille	VM / Mari Kervinen	joulukuun alku	Margit Suurhasko, Päivi Väyrynen, Marko Latvanen ja Pirkko Romakkaniemi	

8	Hankkeen arviointi
Hanketta arvioidaan usealla tavalla:
- testaukset hankkeen aikana
- hakutulosten laatua seuraamalla (Suomi.fi-toimitus)
- Lomake.fi- ja Otakantaa.fi-palveluista seurataan, paljonko käyttäjiä tulee Suomi.fi:n kautta
- Lomake-tuottajien palautteella ylläpidosta
- Suomi.fi:n rekisteröityneiden tiedontuottajien palautteella ylläpidosta
- aikataulun pitävyyttä arvioidaan Suomi.fi:n tilaaja/toimittaja-kuukausipalavereissa – aikataulu ei kuitenkaan ole kriittinen tekijä – hyvä lopputulos on tärkeämpi
- resurssointi: 	jos työmäärä osoittautuu arvioitua suuremmaksi, aikataulua jatketaan
			toimittajilta pyydetään etukäteen (9.9. mennessä) arviot kustannuksista